Document ID: /roh_data/filtered/fineweb-2-filterrobots_roh.jsonl.gz/15906

Ils Grischuns tgiran e cultiveschan il mitus da la chatscha libra. Dentant datti quella pir dapi var 150 onns. L'istoricher Adolf Collenberg fa in viadi tras l'istorgia da la chatscha grischuna: dals chatschaders e rimnaders da la preistorgia als privilegis dad uvestgs ed avats a la chatscha da revier dals signurs e cumins. El raquinta da Diana e Hubertus, da las tecnicas da chatscha e da las emprimas mesiras da protecziun. Dapi cura datti patentas da chatscha e tge animals eran en mira dals vegls Grischuns? Quels gievan a chatscha magari er gia en schaner.